Bittó Cigániková, Jana, poslankyňa NR SR (2022-11-30):
Ďakujem veľmi pekne. No, to je teda veľmi veselé celé toto. Sme počuli teda to opozičné vystúpenie druhého najmocnejšieho muža v krajine, lebo prvým je Boris Kollár, hej, aby teda to tu normálne toto bolo jasné, nie že prvý. Čiže no tak mňa čo zaujíma, je vlastne, že čo ten Igor od nás vlastne chce. Že ako druhý najmocnejší muž v krajine teda nám sem dovolil priniesť a položiť návrh, o ktorých máme hlasovať, lebo ako som hovorila, je úplná pravda tá časť o tom, že to rovnostárstvo je nesprávne, že by tam mala byť nejaká motivácia, zásluhovosť, dokonca veď ja som niekoľkokrát navrhovala, že áno, navýšme platy zdravotníkom, ale nie do koeficientov, ale zvýšme budžet v rozpočte, zároveň obmedzme rozumne zisk, aby to išlo do zdravotníckych zariadení, aby tam bolo na platy, ale nech si teda už manažér tej nemocnice, toho zariadenia, riaditeľ nech si rozhodne, komu pôjde koľko podľa toho, aké má ten lekár výsledky, možno, že niekto nepotrebuje dať lekárovi, možnože niekto potrebuje a určite niekto potrebuje dať zdravotným sestrám, lebo tam má primára, ale potrebuje štyri zdravotné sestry, aby sa nezavrelo oddelenie, niekto má iných pracovníkov, ktorých chce odmeniť alebo mu chýbajú, jednoducho takto to malo byť riešené. Ale nie, my tu máme takýto návrh. Máme tu takýto návrh preto, lebo zástupcovia strany, ktorej, alebo teda a nominanti strany, ktorej Igor Matovič je predsedom, takýto návrh vyrokovala. A teraz o tom máme my hlasovať. My tu nemáme iný návrh, ak by tu bol iný, my za SaS by sme určite podporili návrh, ktorý podporuje jednoducho nejakú zásluhovosť, nejakú motiváciu v tom systéme a ktorý by bol férový k ostatným povolaniam. Ale čo ste spravili vy, kolegovia, teda sa musím obrátiť v tomto na OĽANO, lebo ťažko, teda inak, aj keď som počula, že to bolo práve na nátlak Borisa, lebo že teda povedal, že musí to tak byť a hotovo. Bez ohľadu na to, či tak alebo tak, výsledok je, že vy máte, ako keby ste na to vždy zabúdali, že vy máte ten 25-percentný mandát vo voľbách, ktorý ste dostali presne na to, aby ste rozhodovali. Rozhodli ste, dali ste nám sem návrh, ktorý, áno, nie je dobrý. Ten návrh je, fakticky to bolo úplne správne vystúpenie, nie je dobrý. A ako to riešite teraz, keď viete, že máte problém, tak idete s ďalšími návrhmi. Tam sestry, tam všetci ostatní, nikto nám nepovedal, koľko to bude stáť, ani z čoho to chcete zaplatiť. Na zdravotníckom výbore trikrát som sa dopytovala o tom, aby sme rokovali o zdravotníckom rozpočte, priatelia. Poslanci koalície hlasovali tak, aby o tom rozpočte nebolo možné rokovať. A to je normálne neuveriteľné. Čiže moja otázka znie, že z čoho sa to bude platiť, zároveň ma zaujíma, či to bude z ambulantného sektora, respektíve z tých peňazí, z tých 400 miliónov, čo boli sčasti sľúbené ambulantnému sektoru, alebo nie, zaujíma ma, koľko bude stáť pozmeňovák pani Kaveckej, pozmeňovák pána Šefčíka, či sa plánujú aj ďalšie. Lebo všetci súhlasíme, že chceme, aby boli vyššie platy, ale presne to, čo opisoval váš predseda, tá reťazová reakcia jednoducho je na mieste, ale presne preto bolo potrebné sa dohodnúť oveľa skôr a oveľa rozumnejšie na inom návrhu, a nie na takom, že pár dní, nechám sa natlačiť do situácie, kde o pár dní nebudem mať v nemocniciach lekárov a potom teda idem vyjednávať. Však jasne, že vtedy nič nevyjednám, však som úplne že po Igorovom, by som povedala, vydierateľný, hej, však vláda sa vmanévrovala do situácie, kde sa ani nedalo inak. Tak keby ten návrh, ktorý tu je, bol naviazaný na výkon, na spokojnosť, na kvalitu, keby sa riešili dvojité úväzky lekárov v ambulanciách, v nemocniciach, super, že my by sme tlieskali. My sme to navrhovali, urobme to takto. Nie. Vy si sem podáte takýto návrh a potom Igor Matovič vystúpi a vlastne sprdne úplne všetkých, ktorí rokovali, napriek tomu, že on bol hlavný dôvod, prečo sme sa dostali do tejto situácie. Igor Matovič vyše roka čakal na to, kým vôbec sa dokázal baviť o zvýšení platov. Ja si pamätám pozmeňovák pani Kaveckej, neviem teraz, či raz, dvakrát na výbore k zdravotným sestrám už bol. Pamätám si analýzu Inštitútu finančnej politiky a ZI, zdravotníckych analýz, ktorá vyhodnocovala už minulý rok, že jednoducho musíme pridať minimálne siedmim zdravotníckym povolaniam, hovorila koľko, skončilo to ministrovi financií na stole a tam to bolo zabudnuté. Až do momentu, kým teda neprišlo k takémuto, že idú sa dávať výpovede a aj tam akože ťahalo sa to do poslednej chvíle. Ja sa vôbec nečudujem, keď niekto takto komunikuje s tými lekármi alebo s kýmkoľvek, to nie je len o lekároch, že jednoducho nedopadne to dobre. Veď dôkazom bolo, že nakoniec keď Igor Matovič tam nebol, tak k dohode prišlo a, áno, tá dohoda vôbec nie je šťastná a bude to strašne drahé. A volajme to kľudne Matovičov účet. Lebo nič iné to nie je. Keby tam nebol a keby tam normálne že racionálny človek, ktorý sa nechce mstiť tuto ministrovi Lengvarskému za Sputnik a ide mu to tak akože vracať cez zdravie ľudí, tak jednoducho by sme tú dohodu mali oveľa skôr, normálne racionálnu. Ja sa tiež s odborármi nezhodnem, ani náhodou, ja som z pravicovej SaS-ky, sa môžte opýtať Visolajského, čo si o mne myslí a v čom so mnou súhlasí, napriek tomu sa s ním viem normálne akože vecne baviť. Kľudne hodiny a normálne to dokážu aj pochopiť, aj akceptovať, len to sa nemôžem vmanévrovať do takejto situácie. No výsledok tohoto celého je, že ja vlastne vidím, že síce Igor opäť raz niekoho úprimne nenávidí a zas osobné útoky a zas nejaké úplné dno, vidím, že tu je návrh, ktorý ako druhý najsilnejší muž v krajine a prvý v OĽANO sem dovolil poslať, že tu má teda poslancov, zastúpenie, vidím tu návrh, s ktorým je sám nespokojný, ale nevidím žiadne riešenie, žiadny protinávrh, žiadne vylepšenie, tak ešte raz, za SaS hovorím, ak podáte pozmeňujúci návrh, ktorý bude teda dbať na tú motiváciu a na tie veci, čo som spomínala, na toto bude naviazaný, tak za SaS môžte rátať s podporou, ale, priatelia, nič také tu nemáme, tak ja naozaj nerozumiem, že čo teraz, keď od zajtra už platia výpovede. Naozaj tomu nerozumiem. Ďakujem.